Nr.

 **APROB,**

 **MINISTRUL SĂNĂTĂȚII**

 **PROF. UNIV. DR. RAFILA ALEXANDRU**

 **RAPORT**

**referitor la acţiunea tematică de control pentru verificarea cabinetelor medicale de specialitate și a cabinetelor de medicină de familie privind conformarea la legislația în vigoare**

 **Având în vedere Planul naţional de acţiuni tematice de control în sănătate publică 2023 și ținând cont de atribuțiile Ministerului Sănătăţii privind controlul respectării prevederilor legale în vigoare în ceea ce priveşte calitatea condiţiilor de acordare a servicilor de asistenţă medicală, Inspecția Sanitară de Stat a organizat şi coordonat , în perioada 04.09.2023 - 29.09.2023 acţiunea tematică de control privind verificarea cabinetelor medicale de specialitate și a cabinetelor de medicină de familie privind conformarea la legislația în vigoare.**

**Obiectivul acţiunii de inspecție și control în cabinetele medicale de specialitate și cabinetele de medicină de familie l-a constituit verificarea:**

* verificarea respectării condiţiilor de funcţionare conform Ordinului M.S.P. nr. 1338/2007 pentru aprobarea Normelor privind structura funcţională a cabinetelor medicale şi de medicină dentară, cu modificările și completările ulterioare;
* verificarea respectării prevederilor Ordinului M.S.F.nr.153/2003 pentru aprobarea Normelor metodologice privind înfiinţarea, organizarea şi funcţionarea cabinetelor medicale, cu modificările și completările ulterioare;
* verificarea respectării prevederilor Ordinului M.S. nr. 1.030/2009 privind aprobarea procedurilor de reglementare sanitară pentru proiectele de amplasare, amenajare, construire şi pentru funcţionarea obiectivelor ce desfăşoară activităţi cu risc pentru starea de sănătate a populaţiei, cu modificările și completările ulterioare;
* verificarea respectării prevederilor Ordinului M.S.nr. 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, cu modificările și completările ulterioare;
* verificarea respectării prevederilor Ordinului Nr. 2.408/2022 pentru aprobarea Normelor privind utilizatorii şi responsabilităţile furnizorilor de servicii medicale implicaţi în procesul de vaccinare privind metodologia de raportare şi circuitul informaţional în Registrul electronic naţional de vaccinări;
* verificarea respectării prevederilor Hotărârii Nr.697/2022 privind aprobarea metodologiei de raportare şi a circuitului informaţional în Registrul electronic naţional de vaccinări;
* verificarea respectării prevederilor Hotărârii Nr. 657/2022 privind aprobarea conţinutului şi a metodologiei de colectare şi raportare a datelor pentru supravegherea bolilor transmisibile în Registrul unic de boli transmisibile;
* verificarea respectării prevederilor Ordinului MS nr. 1738/2022 pentru aprobarea Normelor metodologice cu privire la modalitatea şi frecvenţa de raportare de către furnizorii de servicii medicale, precum şi circuitul informaţional al fişei unice de raportare a bolilor transmisibile şi pentru aprobarea Sistemului de alertă precoce şi reacţie privind prevenirea şi controlul bolilor transmisibile;
* verificarea respectării prevederilor HG nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările şi completările ulterioare, inclusiv a prevederilor Ordonanței de Urgență nr 92/2021 privind regimul deşeurilor;
* verificarea respectării prevederilor HG nr. 1061/2008 privind transportul deşeurilor periculoase şi nepericuloase pe teritoriul României;
* verificarea respectării prevederilor Ordinului M.S.nr. 1226/2012 pentru aprobarea Normelor tehnice privind gestionarea deşeurilor rezultate din activităţile medicale şi a Metodologiei de culegere a datelor pentru baza naţională de date privind deşeurile rezultate din activităţile medicale.

**Cabinete medicale de specialitate**

**În cadrul acțiunii de control, la nivel național, au fost verificate 1148 cabinete medicale de specialitate din care 3 cabinete nu dețineau autorizație sanitară de funcționare.**

**În urma neconformităților constatate de către inspectorii sanitari, în cadrul controalelor în cabinetele medicale de specialitate au fost aplicate 143 sancțiuni contravenționale, după cum urmează:**

**- avertismente - 76**

**- nr. amenzi - 67**

**- valoare amenzi – 351.500 lei**

**- decizii de suspendare activitate - 2**

**Neconformități pentru care au fost emise decizii de suspendare a activității:**

* pentru nerespectarea condițiilor care au stat la baza obținerii Autorizației Sanitare de Funcționare și a structurii funcționale.

**Principalele neconformități pentru care au fost aplicate avertismente:**

* neatașarea etichetelor dublu adezive de pe pachetele cu instrumentar/dispozitive medicale sterilizate în documentele medicale ale pacienților;
* necompletarea la zi a graficelor privind efectuarea operațiunilor de curățenie în conformitate cu prevederile Ord. M.S. nr.1761/2021;
* neefectuarea verificării eficienței sterilizării și neasigurarea trasabilității instrumentarului utilizat, în conformitate cu prevederile Ord. M.S. nr.1761/2021, cu modificările și completările ulterioare;
* neactualizarea procedurii ce descrie metoda de sterilizare a instrumentarului, contrar prevederilor Ord MS nr. 1761/2021, art. 15, alin (3);
* nu se poate asigura trasabilitatea instrumentarului sterilizat deoarece acesta nu este codificat, iar trusele nu au atașate etichete dublu adezive, ceea ce contravine prevederilor art. 53 din anexa 1 la Ord. M.S. nr.1761/2021;
* nu este amaneajat un spațiu de depozitare temporară a deșeurilor periculoase conform Ord. MS 1226/2012 Art. 33 (2)
* nerespectarea precauţiunilor universale şi a protocoalelor de lucru de către personalul medical şi auxiliar;

**Neconformități pentru care au fost aplicate amenzi contravenționale:**

* nerespectarea condițiilor care au stat la baza obținerii Autorizației Sanitare de Funcționare și a structurii funcționale;
* existența de medicamente cu termen de valabilitate expirat;
* neefectuarea verificării aparaturii de sterilizare, în conformitate cu normele în vigoare;
* neefectuarea controlului eficienței sterilizării și neîntocmirea documentației necesare evidenței sterilizării, potrivit normelor în vigoare;
* reutilizarea articolelor și materialelor sanitare de unică folosință;
* existența și/sau utilizarea produselor biocide, dispozitivelor medicale de clasa II a) și b), a reactivilor, a materialelor sanitare și articolelor de unică folosință, a medicamentelor și/sau substanțelor terapeutice cu termen de valabilitate expirat;
* nerespectarea precauţiunilor universale şi a protocoalelor de lucru de către personalul medical şi auxiliar;
* gestionarea necorespunzătoare a deșeurilor rezultate din activitatea medicală, respectiv nesortarea deșeurilor și necolectarea acestora în ambalaje corepunzătoare fiecărei categorii;
* neefectuarea operațiunilor manuale de curățenie și dezinfecție, în întreaga unitate;
* nerespectarea modului de etichetare și de depozitare intermediară, a deșeurilor rezultate din activitatea medicală;
* neefectuarea sterilizării și păstrării sterilității instrumentarului, dispozitivelor și materialelor sanitare la organizarea activităților propriu-zise de sterilizare, precum și a activităților conexe privind spălarea, decontaminarea, împachetarea și stocarea în cadrul cabinetelor medicale conform reglementărilor legale în vigoare;
* neasigurarea instruirii permanente a personalului medico-sanitar privind precauțiunile standard/universal;
* neimplementarea trasabilității instrumentelor reprocesate și neefectuarea autocontrolului sterilizării;
* fișe medicale de aptitudini expirate.

**Neconformități constatate în perioada controlului, privind respectarea prevederilor legale în vigoare în Cabinetele medicale de specialitate:**

- 3 cabinete medicale de specialitate **nu dețin Autorizație Sanitară de Funcționare (Iași** - 3 cabinete)

- în **11** cabinete medicale de specialitate, **nu se respectă structura funcțională autorizată, conform Normelor din anexa la Ordinul MSP nr.1338/2007 (Arad** - 1 cabinet, **Bistrița Năsăud** - 1 cabinet**, Brăila** – 2 cabinete**, Dâmbovița** - 1 cabinet**, Sibiu - 2** cabinete**, Suceava** - 2 cabinete**, Timiș** - 1 cabinet**, București** - 1 cabinet**)**

- în **15** cabinete medicale de specialitate, **starea igienico-sanitară nu este corespunzătoare ( Arad** - 1 cabinet**, Dâmbovița** - 3 cabinete**, Gorj** - 1 cabinet**, Iași - 4** cabinete**, Mureș** - 2 cabinete**, Neamț -** 2 cabinete**, Prahova** - 1 cabinet**, Timiș** - 1 cabinet**)**

- în **11** cabinete medicale de specialitate, **nu se asigură materiale pentru efectuarea curățeniei (Constanța** - 1 cabinet**, Dolj** - 1 cabinet**, Hunedoara** - 7 cabinete**, Mureș** - 1 cabinet**, Olt** - 1 cabinet**)**

- în **24** de cabinete medicale de specialitate, **personalul medico- sanitar nu este instruit privind precauțiunile standard (Brăila** - 1 cabinet**, Cluj** - 1 cabinet**, Dâmbovița** - 10 cabinete**, Hunedoara** - 2 cabinete**, Mureș** - 1 cabinet**, Siubiu** - 4 cabinete**, Vâlcea** - 1 cabinet**, București** - 4 cabinete**)**

- în **31** de cabinete medicale de specialitate, **deşeurile rezultate în urma activităţilor medicale nu sunt colectate, depozitate, evacuate şi neutralizate conform prevederilor legale în vigoare, conform prevederilor art.4 din H.G. nr 1061/2008 (Alba** - 1 cabinet**, Arad** - 1 cabinet**, Brăila** - 1 cabinet**, Buzău** - 1 cabinet**, Călărași** - 1 cabinet**, Constanța** - 2 cabinete**, Ialomița** - 7 cabinete**, Iași** - 6 cabinete**, Mureș** - 1 cabinet**, Prahova** - 1 cabinet**, Sălaj** - 4 cabinete**, Sibiu** - 4 cabinete**, Timiș** - 1 cabinet**)**

- în **22** de cabinete medicale de specialitate, **nu se realizează depozitarea corespunzătoare a deşeurilor periculoase ( Alba** - 1 cabinet**, Buzău** - 1 cabinet**, Călărași** - 1 cabinet**, Constanța** - 2 cabinete**, Hunedoara** - 1 cabinet**, Iași** - 3 cabinete**, Ilfov** - 5 cabinete**, Prahova** - 1 cabinet**, Satu Mare** - 3 cabinete**, Sălaj** - 4 cabinete**, Timiș** - 1 cabinet**)**

- în **38** de cabinet medicale de specialitate, **nu se asigură dotarea minimă obligatorie, nerespectându-se astfel prevederile art.7 din Anexa la Ordinul MSP 1338/2007 (Argeș** - 1 cabinet**, Bacău** - 1 cabinet**, Brăila** - 1 cabinet**, Harghita** - 5 cabinete**, Iași** – 3cabinete**, Ilfov** - 4 cabinete**, Olt** - 1 cabinet**, Suceava** - 1 cabinet**, Timiș** - 1 cabinet**, Vaslui** - 20cabinete**)**

**Din totalul de 1148 de cabinete medicale de specialitate verificate în cardul acestei acțiuni tematice 756, utilizează exclusiv** **dispozitive medicale, instrumentar, materiale de unică folosință, sterile de unică folosință, 388 utilizează și aparatura ce necesită sterilizare (dețin aparatura necesară pentru a fectua procesul de sterilizare), iar 4 cabinete au serviciul de sterilizare externalizat.**

**Neconformități constatate în cabinetele medicale de specialitate în ceea ce privește respectarea prevederilor Ordinului MS nr. 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia:**

- în **11** cabinete medicale de specialitate, **organizarea activității propriu-zise de sterilizare, precum și activitățile conexe nu se realizează în spațiile desemnate (autorizate) (Bihor** - 1 cabinet**, Brăila** - 1 cabinet**, Dâmbovița** - 2 cabinete**, Dolj** - 1 cabinet**, Satu Mare** - 2 cabinete**, Sălaj** - 4 cabinete**)**

- în **14** cabinete medicale de specialitate, **instrumentarul/dispozitivele medicale supuse sterilizării nu sunt împachetate corespunzător (în hârtie de împachetat , pungă hârtie/film transparent sudată/autoadezivă, pungă de hârtie și container reutilizabil rigid cu filtru), nerespectându-se astfel prevederile art.40 din anexa 1 la Ordinul MS nr. 1761/2021 (Argeș** - 1 cabinet**, Bacău** - 2 cabinete**, Bihor** - 1 cabinet**, Brăila** - 1 cabinet**, Constanța** - 1 cabinet**, Dâmbovița** - 2 cabinete**, Iași** - 1 cabinet**, Sălaj** - 4 cabinete**, Timiș** - 1 cabinet**)**

- în **9** cabinete medicale de specialitate, **sterilizarea nu se realizează prin metode fizice (abur sub presiune) sau fizico-chimice (Bacău** - 1 cabinet**, Bihor** - 1 cabinet**, Dâmbovița** - 2 cabinete**, Iași** - 1 cabinet**, Sălaj** - 4 cabinete**)**

- în **4**  cabinete medicale de specialitate, **sterilizarea se realizează la temperatură uscată (etuvă/pupinel) - metoda fiind interzisă prin alin. (2), art.44 la Anexa 1 din prezentul ordin (Argeș** - 1 cabinet**, Bacău** - 1 cabinet**, Cluj** - 1 cabinet**, Iași** - 1 cabinet**)**

- în **61** de cabinete medicale de specialitate, **nu se asigură o trasabilitate a instrumentarului/dispozitivelor medicale supuse sterilizării (înregistrare în registrul de evidență a sterilizării și în documentele medicale ale pacientului) (Alba** - 1 cabinet**, Arad** - 2 cabinete**, Bacău** - 2 cabinete**, Brăila** - 4 cabinete**, Caraș Severin** - 1 cabinet**, Cluj** - 2 cabinete**, Constanța** - 2 cabinete**, Dâmbovița** - 2 cabinete**, Harghita** - 1 cabinet**, Hunedoara** - 4 cabinete**, Iași** - 8 cabinete**, Olt** - 2 cabinete**, Satul Mare** - 2 cabinete**,Sălaj** - 4 cabinete**, Suceava** - 21 cabinete**, Vâlcea** - 1 cabinet**, București** - 2 cabinete**)**

- în **17** cabinete medicale de specialitate, **nu sunt întocmite documente privind evidența sterilizării, nerespectându-se astfel prevederile art.66 din Anexa 1 la Ordinul MS nr. 1761/2021 (Arad** - 1 cabinet**, Bacău** - 3 cabinete**, Brăila** - 1 cabinet**, Constanța** - 1 cabinet**, Dâmbovița** - 2 cabinete**, Dolj** - 1 cabinet**, Hunedoara** - 1 cabinet**, Satu Mare** - 2 cabinete**, Sălaj** - 4 cabinete**, București** - 1 cabinet**)**

- în **35** de cabinete medicale de specialitate, **personalul medical responsabil cu sterilizarea nu este instruit și acreditat să lucreze cu aparate sub presiune (Alba - 11, Argeș** - 1 cabinet**, Bacău** - 1 cabinet**, Botoșani** - 1 cabinet**, Brăila** - 1 cabinet**, Constanța** - 1 cabinet**, Dâmbovița** - 2 cabinete**, Iași** - 1 cabinet**, Olt** - 1 cabinet**, Sălaj** - 4 cabinete**, Vâlcea**- 8cabinete**, București** - 1 cabinet**)**

- în **31** de cabinete medicale de specialitate, **nu se efectuează controlul eficienței sterilizării (Argeș** - 2 cabinete**, Bacău** - 4cabinete**, Brăila** - 3 cabinete**, Cluj** - 2cabinete**, Constanța** - 1 cabinet**, Dâmbovița** - 2 cabinete**, Olt** - 1 cabinet**, Sălaj** - 4 cabinete**, Suceava** - 5 cabinete**, Vaslui** - 6 cabinete**, București** - 1 cabinet**)**

- în **19** cabinete medicale de specialitate, **nu se efectuează verificarea funcționării autoclavelor, cel puțin o dată pe trimestru, nerespectându-se astfel prevederile art. 60 din Ordinul MS nr. 1761/2021 (Alba** - 1 cabinet**, Argeș** - 1 cabinet**, Bacău** - 1 cabinet**, Brăila** - 2 cabinete**, Constanța** - 1 cabinet**, Dâmbovița** - 2 cabinete**, Iași** - 1 cabinet**, Sălaj** - 4 cabinete**, Suceava** - 5 cabinete**, București** - 1 cabinet**)**

- în **70** de cabinete medicale de specialitate, **nu sunt întocmite protocoale şi proceduri privind sterilizarea (Alba** - 1 cabinet**, Argeș** - 2 cabinete**, Brăila**- 1 cabinet**, Cluj** - 3 cabinete**, Hunedoara** - 2 cabinete**, Iași - 12** cabinete**, Mureș** - 1 cabinet**, Prahova** - 2 cabinete**, Suceava** - 40 cabinete**, Timiș** - 1 cabinet**, Vâlcea** - 1 cabinet**, București** - 4 cabinete**)**

**Cabinete medicale medicină de familie**

**Din totalul de 9908 cabinete medicale cu specialitatea Medicină de familie catagrafiate, în cadrul acțiunii de control, au fost verificate 1244 cabinete medicină de familie (635 din mediul rural și 509 din mediul urban), din care 2 cabinete nu dețineau autorizație sanitară de funcționare.**

**În urma neconformităților constatate în cadrul controalelor inspectorilor sanitari în cabinetele medicale medicină de familie au aplicate 426 sancțiuni contravenționale, după cum urmează:**

**- avertismente - 229**

**- nr. amenzi - 197**

**- valoare amenzi – 748.300 lei**

**Principalele neconformități pentru care au fost aplicate avertismente:**

* nu există întocmite proceduri pentru curățare și dezinfecție contravenind prevederilor Ord. M.S. 1761/2021;
* depozitarea deşeurilor periculoase nu este conformă.Nu există spațiu frigorific pentru păstrarea deșeurilor medicale până la preluarea lor de către firma cu care este încheiat contract de prestări servicii contravenind prevederilor Ord. M.S. 1226/2012;
* pe graficul de monitorizare curăţenie şi dezinfecţie, în cabinetul medical, nu este specificată denumirea dezinfectantului utilizat și persoana care a efectuat curățenia, nerespectându-se prevederile Ord. M.S. nr. 1761 / 2021, anexa 1, cap. III, art. 19 lit e.;
* dotarea cu echipamente şi medicaţie aparat urgenţă, incompletă, lipsește seringa Guyon, atele Kramer și atropina, încălcându-se prevederile Ord. M.S. nr. 153 / 2003 anexa 2, pct. 22.;
* graficul de curăţenie completat necorespunzător, ritmul de efectuare a curățeniei și dezinfecției nu este zilnic, nerespectându-se prevederile Ord. M.S. nr. 1761 / 2021, Anexa 1, cap. III, art. 19 lit e.;
* boxa de curăţenie organizată necorespunzător, la comun cu grupurile sanitare ale pacienților, spațiul dedicat în acest sens fiind insuficient pentru pregătirea activității de curățare și depozitarea ustensilelor de curățenie, încălcându-se prevederile Ord. M.S. nr. 1761 / 2021 Anexa 1, art. 6 alin 2.;
* utilizarea și reutilizarea mopurilor cu franjuri, fără a fi supuse termodezinfecției, încălcându-se prevederile Ord. M.S. nr. 1761 / 2021, Anexa 1, Cap. II, art. 4 alin. 3;
* nu sunt completate toate rubricile din Registrul de sterilizare, respectiv data și numărul aparatului, conținutul și numărul obiectelor din șarjă, încălcându-se prevederile Ord. M.S. nr. 1761 / 2021, Anexa 1, Cap. IV art. 66.;
* depozitarea deşeurilor periculoase este neconformă. Nu este total separat de alte activități (arhivă, spațiu de trecere), ceea ce contravine Ordinului M.S. nr. 1226/2012;
* starea igienico-sanitară a unității nu este corespunzătoare.

**Neconformități pentru care au fost aplicate amenzi contravenționale:**

* funcționarea cabinetului medical într-un spațiu fără autorizație sanitară de funcționare;
* nerespectarea normelor igienico-sanitare pentru cabinetele medicale;
* existența și/sau utilizarea produselor biocide, dispozitivelor medicale de clasa II a) și b), a reactivilor, a materialelor sanitare și articolelor de unică folosință, a medicamentelor și/sau substanțelor terapeutice cu termen de valabilitate expirat;
* neasigurarea apei calde și reci la nivelul cabinetului de consultații și sala de tratament ;
* nerespectarea precauţiunilor universale şi a protocoalelor de lucru de către personalul medical şi auxiliar;
* gestionarea necorespunzătoare a deșeurilor rezultate din activitatea medicală, respectiv nesortarea deșeurilor și necolectarea acestora în ambalaje corepunzătoare fiecărei categorii;
* nerespectarea modului de etichetare și de depozitare intermediară, a deșeurilor rezultate din activitatea medicală;
* neasigurarea instruirii permanente a personalului medico-sanitar privind precauțiunile standard/universal;
* neasigurarea corespunzătoare a lanțului de frig (termometru necorepunzător/neomologat/lipsa acestuia, termogramă completată necorespunzător);
* neefectuarea periodică sau după necesitate a lucrărilor de recondiţionare şi reparare a clădirilor unităţilor sanitare.

**Neconformități constatate în perioada controlului, privind respectarea prevederilor legale în vigoare în Cabinetele medicale specialitatea medicină de familie:**

- în **20 de** cabinete medicale specialitatea medicină de familie, **nu se respectă structura funcțională autorizată, conform Normelor din anexa la Ordinul MSP nr.1338/2007 (Alba** – 1 cabinet,**Dâmbovița** - 8 cabinete**, Gorj** - 1 cabinet**, Olt** - 1 cabinet**, Prahova** - 1 cabinet**, Sălaj** - 2 cabinete**, Sibiu** - 1 cabinet**, Suceava** - 2 cabinete**, Vaslui** - 1 cabinet**, București** - 2 cabinete**)**

- în **83** de cabinete medicale specialitatea medicină de familie, **starea igienico-sanitară nu este corespunzătoare (Alba** - 2 cabinete **,Arad** - 3 cabinete**, Argeș** - 1 cabinet**, Bacău** - 3 cabinete**, Brașov** - 4 cabinete**,Caraș Severin** - 4 cabinete**,Călărași** - 1 cabinet**, Cluj** - 1 cabinet**, Constanța** - 1 cabinet**, Dâmbovița** - 13 cabinete**,Giurgiu** - 2 cabinete**, Gorj - 11** cabinete**, Hunedoara - 4** cabinete**, Iași - 7** cabinete**,Ilfov - 2** cabinete**,Mehedinți** - 1 cabinet**, Mureș - 3** cabinete**, Neamț** - 1 cabinet**, Prahova - 2** cabinete**, Satu Mare - 2** cabinete**,Sălaj - 7** cabinete**, Sibiu** - 2cabinete**, Teleorman** - 2 cabinete**, Timiș** - 1 cabinet**, Vaslui** - 1 cabinet**, Vrancea** - 1 cabinet**, București** - 1 cabinet**)**

- în **41** de cabinete medicale specialitatea medicină de familie, **nu se asigură apă curentă potabilă rece şi caldă, nerespectându-se astfel prevederile art.10 din anexa la Ordinul MSP nr. 1338/2007 (Argeș** - 1 cabinet**, Bacău** - 1 cabinet**, Caraș Severin** – 2cabinete**, Călărași** - 1 cabinet**, Dolj** - 2 cabinete**, Giurgiu** - 1 cabinet**, Gorj** - 11 cabinete**, Harghita** - 4 cabinete**, Mehedinți** - 1 cabinet**, Mureș** - 1 cabinet**, Olt** - 3 cabinete**, Sălaj** - 3 cabinete**, Sibiu** - 1 cabinet**, Tulcea** - 6 cabinete**, Vrancea** - 1 cabinet**, București** - 1 cabinet**)**

- în **44 de** cabinete medicale specialitatea medicină de familie, **nu se asigură materiale pentru efectuarea curățeniei ( Bacău** - 1 cabinet**, Buzău** - 1 cabinet**, Caraș Severin** - 3 cabinete**, Dolj** - 2 cabinete**, Gorj** - 6 cabinete**, Harghita** - 2 cabinete**,Hunedoara** - 5 cabinete**, Iași** - 20 cabinete**, Olt** - 1 cabinet**, Satu Mare** - 2 cabinete**, Sălaj** - 1 cabinet**)**

- în **25 de** cabinete medicale specialitatea medicină de familie, **nu sunt respectate instrucțiunile de utilizare, la concentrațiile și timpii de utilizare specificați/specificate de producătorii produselor dezinfectante, nerespectându-se astfel prevederile art.19 din Ordinul MS nr. 1761/2021 ( Arad** - 3 cabinete**, Bihor** - 1 cabinet**, Buzău** - 1 cabinet**, Gorj** - 6 cabinete**, Mureș** - 3cabinete**, Satu Mare** - 2 cabinete**, Sibiu** - 1 cabinet**, Suceava** - 1 cabinet**, Teleorman** - 2 cabinete**, Timiș** - 1 cabinet**, Vaslui** - 1 cabinet**, București** - 3 cabinete**)**

- în **50** de cabinete medicale specialitatea medicină de familie, **personalul medico- sanitar nu este instruit privind precauțiunile standard (Argeș** - 1 cabinet**, Botoșani** - 10 cabinete**, Brăila** - 4 cabinete**, Gorj** - 9cabinete**, Hunedoara** - 1 cabinet**, Sibiu** - 13 cabinete**, Timiș** - 1 cabinet**, Vaslui** - 7 cabinete**, București** - 4 cabinete**)**

- în **120** de cabinete medicale specialitatea medicină de familie, **deşeurile rezultate în urma activităţilor medicale nu sunt colectate, depozitate, evacuate şi neutralizate conform prevederilor art.4 din H.G. nr 1061/2008 (Alba** - 3 cabinete**, Arad** - 2 cabinete**, Argeș** - 2 cabinete **, Bacău** - 1 cabinet**, Bihor** - 4 cabinete**, Bistrița** - 3 cabinete**, Brăila** - 6 cabinete**, Buzău** - 9 cabinete**, Caraș Severin** - 1 cabinet**, Călărași** - 1 cabinet**, Constanța** - 9 cabinete**, Galați** - 2 cabinete**, Giurgiu** - 1 cabinet**, Gorj** - 9 cabinete**, Hunedoara** - 2 cabinete**, Ilfov** - 1 cabinet**, Mehedinți** - 2 cabinete**, Mureș** - 3 cabinete**, Olt** - 8 cabinete**, Prahova** - 1 cabinet**, Satu Mare** - 5 cabinete**, Sălaj** - 9 cabinete**, Sibiu** - 9 cabinete**, Timiș** - 2 cabinete**, Tulcea** - 4 cabinete**, Vaslui** - 9 cabinete**, Vâlcea** - 4 cabinete**, București** - 8 cabinete**)**

- în **99** de cabinete medicale specialitatea medicină de familie, **nu se asigură dotarea minimă obligatorie pentru acest tip de specializare (Alba** - 2 cabinete**, Argeș** - 5 cabinete**, Brăila** - 2 cabinete**, Buzău** - 2 cabinete**, Constanța** - 1 cabinet**, Dolj** - 3 cabinete**, Gorj** - 10 cabinete**, Harghita** - 5 cabinete**, Hunedoara** - 5 cabinete**, Iași** - 11 cabinete**, Ilfov** - 7 cabinete**, Mureș** - 4 cabinete**, Satu Mare** - 6 cabinete**, Sălaj** - 3 cabinete**, Suceava** - 1 cabinet**, Timiș** - 1 cabinet**, Tulcea** - 3 cabinete**, Vaslui** - 22 cabinete**, Vrancea** - 5 cabinete**, București** - 1 cabinet**)**

- în **179** de cabinete medicale specialitatea medicină de familie**, nu sunt întocmite Protocoale şi proceduri de lucru privind operațiunile de curațare și dezinfecție** **(Alba** - 9 cabinete**, Arad** - 4 cabinete**, Argeș** - 1 cabinet**, Bistrița Năsăud** - 4 cabinete**, Brăiala** - 1 cabinet**, Buzău** - 1 cabinet**, Caraș Severin** - 1 cabinet**, Cluj** - 1 cabinet**, Constanța** - 2 cabinete**, Covasna** - 7 cabinete**, Dâmbovița** - 3 cabinete**, Gorj** - 8 cabinete**, Ialomița** - 1 cabinet**, Iasi** - 44 cabinete**, Ilfov** - 2 cabinete**, Mureș** - 2 cabinete**, Prahova** - 2 cabinete**, Satu Mare** - 2 cabinete**, Sălaj** - 8 cabinete**, Sibiu** - 4 cabinete**, Suceava** - 12 cabinete**, Timiș** - 4 cabinete**, Tulcea** - 14 cabinete**, Vaslui** - 21 cabinete**, Vâlcea** - 4 cabinete**, Vrancea** - 8 cabinete**, București** - 9 cabinete**)**

**Verificarea respectării prevederilor Ordinului M.S. nr. 2408/2022 pentru aprobarea Normelor privind utilizatorii şi responsabilităţile furnizorilor de servicii medicale implicaţi în procesul de vaccinare privind metodologia de raportare şi circuitul informaţional în Registrul electronic naţional de vaccinări.**

**Din totalul de 1244 cabinete medicale specializarea medicină de familie ce au fost controlate în cadrul acțiunii tematice, 1237 prestează servicii de vaccinare, 754 având organizat cabinet pentru vaccinări separate de restul spațiilor.**

**Totodată au fost identificate număr de 1234 medici vaccinatori din care 9 nu sunt înregistrați în Registrul electronic naţional de vaccinări (RENV) ca utilizatori.**

Cu respect,

 **DIRECTOR**

 **DR. MARIA MIOARA COMANA**